open-index/open-wikipedia-markdown huggingface dataset:
โฌลต์ เลิฟ

**โฌลต์ เลิฟ** (; 29 เมษายน ค.ศ. 1979 – ) เป็นอดีตนักฟุตบอลชาวฮังการี และปัจจุบันเป็นผู้ฝึกสอนฟุตบอลระดับอาชีพ โดยเป็นผู้ช่วยผู้ฝึกสอนคนปัจจุบันของสโมสรฟุตบอลเชลซีในพรีเมียร์ลีกแก่โทมัส ทุคเคิล ซึ่งเขาเคยช่วยเหลือที่ปารีแซ็ง-แฌร์แม็ง เขาเคยทำหน้าที่เป็นกองหลังในอาชีพการเล่นของเขา อดีตสโมสรของเขา ได้แก่ สโมสรฟุตบอลอูยแป็ชต์, เอแนร์กีค็อทบุส, ฮันซาร็อสท็อค และเทเอ็สเก 1899 ฮ็อฟเฟินไฮม์

## อาชีพการเล่น
ตั้งแต่ ค.ศ. 2009 ถึง 2011 เลิฟเล่นให้แก่ทีมไมนทซ์ 05 ภายใต้ผู้ฝึกสอนคือโทมัส ทุคเคิล

## อาชีพผู้ฝึกสอน
เลิฟเริ่มอาชีพผู้ฝึกสอนของเขาในอีกหนึ่งปีต่อมา ซึ่งคือ ค.ศ. 2012 ในตำแหน่งผู้ช่วยผู้ฝึกสอนของเพเทอร์ ไซด์เลอร์ ที่สโมสรฟุตบอลลีเฟอริง ซึ่งเป็นทีมฟาร์มของสโมสรฟุตบอลเร็ดบุลซัลทซ์บวร์ค เมื่ออาดี ฮึทเทอร์ เข้าร่วมทีมซัลทซ์บวร์คในฐานะผู้ฝึกสอนใน ค.ศ. 2014 เลิฟกลายเป็นผู้ช่วยของเขาจนกระทั่งฮึทเทอร์ออกไปแบร์น ซึ่งซัลทซ์บวร์คคว้าดับเบิลแชมป์จากการแข่งออสเตรียนฟุตบอลบุนเดิสลีกา ฤดูกาล 2014–15 และออสเตรียนคัพ ฤดูกาล 2014–15 ในเวลาเดียวกัน เลิฟได้เข้าร่วมทีมแอร์เบ ไลพ์ซิช โดยเป็นหนึ่งในผู้ช่วยของรัล์ฟ รังนิค เมื่อไลพ์ซิชเลื่อนชั้นสู่บุนเดิสลีกา รังนิคก็เลิกเป็นผู้ฝึกสอน และจ้างรัล์ฟ ฮาเซินฮึทเทิล เป็นผู้ฝึกสอน ซึ่งยังคงทำงานกับเลิฟในฐานะผู้ช่วยของเขาต่อไป ทีมไลพ์ซิชสิ้นสุดลงด้วยตำแหน่งรองแชมป์บุนเดิสลีกา ฤดูกาล 2016–17 ในฤดูกาลถัดมา ทีมไลพ์ซิชหลุดออกจากแชมเปียนส์ลีกและไปเล่นยูโรปาลีกต่อไป หลังจากเอาชนะทีมนาโปลีและเซนิตเซนต์ปีเตอร์สเบิร์ก พวกเขาแพ้มาร์แซย์ในรอบก่อนรองชนะเลิศ

ในเดือนกรกฎาคม ค.ศ. 2018 เมื่อฮาเซินฮึทเทิลตัดสินใจออกจากทีมไลพ์ซิช เลิฟก็ย้ายไปร่วมกับโทมัส ทุคเคิล ในตำแหน่งผู้ช่วยที่สโมสรฟุตบอลปารีแซ็ง-แฌร์แม็ง

ในเดือนธันวาคม ค.ศ. 2020 เลโอนาร์ดู ผู้อำนวยการด้านกีฬาของปารีแซ็ง-แฌร์แม็ง ได้ยกเลิกสัญญาของทุคเคิล โดยลูกทีมของทุคเคิล รวมทั้งเลิฟ ก็ถูกปล่อยให้ไปเช่นกัน เลิฟได้ไปกับทุคเคิล เมื่อชาวเยอรมันผู้นี้ได้รับการว่าจ้างจากสโมสรฟุตบอลเชลซีของการแข่งพรีเมียร์ลีกในเดือนต่อมา

## สถิติอาชีพ
อ้างอิง:

## เกียรติประวัติ
### ผู้เล่น
**อูยแป็ชต์**
* ฮังกาเรียนคัพ: ฤดูกาล 2001–02
* ฮังกาเรียนซูเปอร์คัพ: ค.ศ. 2002

**1899 ฮ็อฟเฟินไฮม์**
* รองชนะเลิศซไวเทอบุนเดิสลีกา: ฤดูกาล 2007–08
* รองชนะเลิศเรกีโอนาลลีกา: ฤดูกาล 2006–07

**ไมนทซ์ 05**
* รองชนะเลิศซไวเทอบุนเดิสลีกา: ฤดูกาล 2008–09

## อ้างอิง

## แหล่งข้อมูลอื่น

* 
* Zsolt Lőw at magyarfutball.hu 

หมวดหมู่:นักฟุตบอลชาวฮังการี
หมวดหมู่:ผู้เล่นเทเอ็สเก 1899 ฮ็อฟเฟินไฮม์
หมวดหมู่:ผู้เล่นแอร์สเทอ เอ็ฟเอ็สเฟา ไมนทซ์ 05
หมวดหมู่:ผู้เล่นในบุนเดิสลีกา
หมวดหมู่:ผู้เล่นในซไวเทอบุนเดิสลีกา
วัดสองพี่น้อง (จังหวัดชัยนาท)

** วัดสองพี่น้อง ** เป็นวัดโบราณที่สร้างขึ้นในสมัยอยุธยาตอนต้น ตั้งอยู่เกือบกึ่งกลางของเมืองสรรคบุรีใกล้กับวัดโตนดหลายและไม่ห่างไกลจากวัดมหาธาตุมากนัก ปัจจุบันหลงเหลือสิ่งก่อสร้างเพียงสองแห่งเท่านั้นคือเจดีย์ทรงปรางค์องค์หนึ่ง และเจดีย์ทรงปราสาทยอดที่มีเรือนธาตุแปดเหลี่ยมอีกองค์หนึ่ง 
ชื่อของวัดสองพี่น้อง พระบาทสมเด็จพระจุลจอมเกล้าเจ้าอยู่หัวสันนิธฐานว่า มาจากวัดสองวัดที่อยู่ติดกันมากกว่าวัดที่พี่น้องสองคนร่วมกันสร้างเนื่องจากเห็นกำแพงวัดเหลื่อมกันอยู่ 
## สถาปัตยกรรม
### ปรางค์ประธาน
พระปรางค์ประธาน ที่วัดสองพี่น้องมีรูปแบบโดยรวมจัดอยู่ในสมัยอยุธยาตอนต้น  มีส่วนที่พัฒนาไปขึ้นคือส่วนฐานที่ยืดสูงจนเกือบถึงครึ่งหนึ่งขององค์ปรางค์ ไม่พบการทำตรีมุข ทำเพียงซุ้มทางเข้าด้านทิศตะวันออกซึ่งมีบันไดมุ่งเข้าสู่คูหาปรางค์ เรือนธาตุเตี้ยกว่าปรางค์ในยุคเดียวกัน ลักษณะที่น่าสนใจคือการทำหน้าบันซุ้มลด 2 ชั้น ตั้งอยู่แยกชั้นกับเชิงบาตรครุฑแบก คล้ายหน้าบันของปรางค์ประธานวัดพระศรีรัตนมหาธาตุ ลพบุรี ปรางค์หมายเลข 16ค วัดพระศรีรัตนมหาธาตุ ลพบุรี ปรางค์วัดนครโกษา และปรางค์หมายเลข 8 วัดมหาธาตุอยุธยา เห็นได้ว่าการ ไม่ประดับหน้าบันบนชั้นเชิงบาตรครุฑแบกนั้นพบมากที่เมืองลพบุรี การปรากฏลักษณะร่วมกันเช่นนี้ แสดงถึงความใกล้ชิดกันทางเชิงช่าง และเมื่อพิจารณาประกอบกับลวดลายปูนปั้นบางลาย เช่น ลาย กรวยเชิง เฟื่องอุบะ ซึ่งเป็นลายกระหนกซ้อนทับกันและมีปริมาตรนูนหนา ก็คงได้แรงบันดาลใจไป จากเมืองลพบุรีด้วยเช่นกัน แต่พัฒนาการของชั้นประดับลายจัดอยู่ในระยะที่ 2 เช่นเดียวกับเจดีย์ประจำมุมทรงปราสาทยอด วัดพระราม และพัฒนาการของลวดลายก็เป็นลายแบบไทยแล้ว

เทคนิคการก่อสร้างบางประการที่แตกต่างไป คือ การโกลนกลีบขนุนจากศิลาแลง ในขณะที่ปรางค์ในยุดต้นอยุธยาใช้อิฐในก่อกลีบขนุน ทำให้นึกถึงงานในศิลปกรรมในเมืองลพบุรี ทั้งปรางค์สามยอด และปรางค์ประธานวัดพระศรีรัตนมหาธาตุ ลพบุรี ที่ใช้ศิลาแลงก่อสร้างทั้งองค์ รวมถึงกลีบขนุนด้วย แม้งานซ่อมในชั้นหลังจะใช้อิฐแทนก็ตาม ช่างจึงอาจได้เทคนิคมาจากเมืองลพบุรี ก็เป็นได้  

พระพุทธรูปปูนปั้นในจระนำของปรางค์ประธาน คือพระพุทธรูปประทับยืนอยู่ใน จระนำด้านทิศตะวันตก มีพระพักตร์แบบอู่ทองรุ่นที่ 2 และพระพุทธรูปลีลาแบบสุโขทัย ประดับในซุ้มด้านทิศใต้ เป็นหลักฐานสำคัญคือ การปรากฏพระพุทธรูปลีลาอันเป็น เอกลักษณ์ของพุทธศิลป์สุโขทัยบนเจดีย์ทรงปรางค์อันเป็นเอกลักษณ์ของกรุงศรีอยุธยา เช่นเดียวกับ การปรากฏเจดีย์ทรงยอดดอกบัวตูมวัดโตนดหลาย การปรากฏพระพุทธรูปแบบอู่ทองของทางภาคกลางร่วมกับพระพุทธรูปลีลาแบบสุโขทัยคงเป็นการยืนยันได้ดีถึงอิทธิพลศิลปะสุโขทัยที่ผสมอยู่ใน ศิลปะเมืองสรรคบุรีอยู่มาก ซึ่งพื้นฐานเดิมของเมืองสรรคบุรีคืองานช่างที่สัมพันธ์กับเมืองสุพรรณบุรี และลพบุรีมาก่อน ยิ่งพิจารณางานศิลปกรรมจากวัดอื่นๆ ในเมืองเดียวกัน ได้แก่ วัดพระแก้วซึ่งเป็น วัดใหญ่สำคัญทางฝั่งอรัญญิก วัดมหาธาตุ วัดโตนดหลาย ทุกวัดที่กล่าวนี้ล้วนปรากฏงานในอิทธิพล ศิลปะสุโขทัยทั้งสิ้น ลักษณะเช่นนี้แสดงความยืดหยุ่นที่ไม่เคร่งครัดกับรูปแบบและนำมาปรับให้เข้ากับ รสนิยมของตนเอง จนเกิดงานช่างที่มีรูปแบบเฉพาะของเมืองสรรคบุรี

## อ้างอิง

สองพี่น้อง
หมวดหมู่:โบราณสถานในจังหวัดชัยนาท
จฺหย่ง

**จฺหย่ง** (สำเนียงจีนกลาง) หรือ **เกว๋ง** (สำเนียงกวางตุ้ง) () เป็นอักษรจีนที่ครั้งหนึ่งไม่ปรากฏใช้บ่อย มีความหมายว่า "หน้าต่างกรุลาย" นับตั้งแต่ ค.ศ. 2008 เป็นต้นมา อักษรจฺหย่งกลายมาเป็นปรากฏการณ์อินเทอร์เน็ต ใช้ทั่วไปเพื่อสื่ออารมณ์อับอายหรือเศร้า เนื่องมาจากหน้าตาของอักษรที่คล้ายกับสีหน้าเช่นนั้น

## ความหมายเดิม
# หน้าต่าง - ใช้เป็นรูปสัญลักษณ์แทน "ช่องหน้าต่างขอบกรุลาย"
# ยุ้งฉาง - เช่น 米囧 แปลว่า "นำข้าวใหม่ใส่ยุ้งฉาง"
# สถานที่กระทำพิธีบูชายัญ
# ชื่อสถานที่

## เอ็นโค้ด

ยูนิโค้ดมีอักษรนี้อยู่ที่รหัส () และ U+518F () ซึ่งเป็นรูปใกล้เคียง

## อ้างอิง

### บรรณานุกรม
*
*
*
วอลเลย์บอลชายชิงแชมป์แอฟริกา 2021

**วอลเลย์บอลชายชิงแชมป์แอฟริกา 2021** () เป็นการแข่งขันครั้งที่ 23 ของวอลเลย์บอลชายชิงแชมป์แอฟริกา จัดขึ้นโดยสมาพันธ์วอลเลย์บอลแอฟริกา ซึ่งมีกำหนดจัดขึ้นที่คิกาลี ประเทศรวันดา ระหว่างวันที่ 7–14 กันยายน ค.ศ. 2021 โดยทีมชนะเลิศและรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022

## ทีมที่เข้าร่วมแข่งขัน
16 ทีมที่เข้าร่วมแข่งขันมีดังต่อไปนี้

## การแบ่งกลุ่ม
ตัวเลขในวงเล็บเป็นลำดับจากการแข่งขันครั้งที่แล้ว ยกเว้นเจ้าภาพและทีมที่ไม่ได้เข้าร่วมแข่งขัน ซึ่งจะแสดงเครื่องหมาย (–) โดยประเทศเจ้าภาพและ 8 อันดับแรกจะได้รับให้เป็นทีมวางของแต่ละกลุ่มโดยใช้วิธีสลับฟันปลา ส่วนทีมที่เหลืออีก 10 ทีมจะทำการจับฉลากที่คิกาลี ประเทศรวันดาเมื่อวันที่ 6 กันยายน ค.ศ. 2021

## สนามการแข่งขัน

## รอบแบ่งกลุ่ม
*เวลาในตารางการแข่งขันเป็นเวลาท้องถิ่น (UTC+02:00)

### กลุ่มเอ

|}

|}

* สมาพันธ์ได้ตัดสินใจที่จะเลื่อนการแข่งขันระหว่าง  และ  ซึ่งเดิมกำหนดไว้วันที่ 10 กันยายน เวลา 10:00 น. โดยคำนึงถึงสุขภาพและความปลอดภัยของผู้เล่นและโค้ช การแข่งขันถูกจัดตารางใหม่เป็นวันที่ 10 กันยายน เวลา 16:00 น. หลังจากผลตรวจโควิด-19 ของทีมบุรุนดีเป็นลบ

### กลุ่มบี

|}

|}

### กลุ่มซี

|}

|}

### กลุ่มดี

|}

|}

* สมาพันธ์ได้ตัดสินใจตัดสิทธิ์  ออกจากการแข่งขันที่กำลังแข่งขันอยู่ เนื่องจากไม่สามารถปฏิบัติตามภาระผูกพันทางการเงินได้ และในเกมต่อมาแทนซาเนียได้ถูกปรับแพ้ (0-25, 0-25, 0-25)

## รอบสุดท้าย
### รอบจัดอันดับ 9–16

#### รอบจัดอันดับ 9–16

|}

#### รอบจัดอันดับ 13–16

|}


## อ้างอิง

## แหล่งข้อมูลอื่น
*Official website

2021
แอฟริกา
เซเรียอา ฤดูกาล 2021–22

**เซเรียอา ฤดูกาล 2021–22** (หรือที่รู้จักในชื่อ เซเรียอา ติม ด้วยเหตุผลด้านผู้สนับสนุน) เป็นฤดูกาลที่ 120 ของลีกสูงสุดฟุตบอลอิตาลี, และเป็นฤดูกาลที่ 12 นับตั้งแต่ถอนตัวออกจากลีกเซเรียเบ. อินเตอร์ มิลาน เป็นแชมป์เก่าที่จะมาป้องกันแชมป์.

## ทีม
มี 20 ทีมที่ลงแข่งขันในลีก โดย 17 ทีมมาจากฤดูกาล 2020–21 และอีก 3 ทีมเลื่อนชั้นขึ้นมาจากเซเรียเบ ฤดูกาล 2020–21.

โกรโตเน, เบเนเวนโต (ทั้งสองทีมตกชั้นปีเดียวในลีกระดับสูงสุด) และ ปาร์มา (ตกชั้นหลังสามปีในลีกระดับสูงสุด) เป็นทีมที่ตกชั้นไป เซเรียเบ ฤดูกาล 2021–22.

### ที่ตั้งและสนามแข่งขัน

### รายละเอียดทีมและชุดแข่งขัน

### เปลี่ยนผู้จัดการทีม

## ตารางคะแนน

## ผลการแข่งขัน

## สถิติประจำฤดูกาล
### อันดับดาวซัลโว


1 วลาฮอวิชลงเล่นให้กับ ฟีออเรนตีนา จนถึงนัดที่ 23 และทำประตูไปได้ 17 ประตู.


### แฮท-ทริคส์

;หมายเหตุ
4 ผู้เล่นที่ทำ 4 ประตู(H) – ทีมเหย้า(A) – ทีมเยือน

### คลีนชีตส์

### ระเบียบวินัย

#### ผู้เล่น
* ใบเหลืองมากที่สุด: **14**
** มักซิเม โลเปซ (ซัสซูโอโล)
** จันลูกา มันชีนี (โรมา)

* ใบแดงมากที่สุด: **2**
** เคลแว็ง อามีอ็อง (สเปเซีย)
** อีทัน อัมปาดู (เวเนเซีย)
** แตออ แอร์น็องแดซ (มิลาน)
** เลโอ สกิรี ออสติกอร์ด (เจนัว)
** โรแบร์โต โซเรียโน (โบโลญญา)
** อาดามา ซูมาโอโร (โบโลญญา)
** นีโกเลาะ ซานิโอโล (โรมา)

#### ทีม
* ใบเหลืองมากที่สุด: 106
**เวเนเซีย
* ใบแดงมากที่สุด: 9
**เวเนเซีย
* ใบเหลืองน้อยที่สุด: 63
**นาโปลี
* ใบแดงน้อยที่สุด: 1
**อินเตอร์มิลาน
**ยูเวนตุส

## รางวัล
### รางวัลประจำเดือน

## อ้างอิง

## แหล่งข้อมูลอื่น
*เว็บไซต์อย่างเป็นทางการ
*Serie A ที่ ESPN.com

หมวดหมู่:ฤดูกาลในเซเรียอา
หมวดหมู่:ฟุตบอลลีกยุโรปในฤดูกาล 2021–22
นูรอบอด (จังหวัดฟอร์ส)

**นูรอบอด** () เป็นเมืองและเมืองหลักในเทศมณฑลแมแมแซนี จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 51,668 คนใน 11,006 ครัวเรือน

## ภูมิอากาศ

## อ้างอิง

หมวดหมู่:เมืองในประเทศอิหร่าน
คณะกรรมการตรวจตรา ชุดที่ 11 ของพรรคประชาชนปฏิวัติลาว

**คณะกรรมการตรวจตรา ชุดที่ 11 ของพรรคประชาชนปฏิวัติลาว** เลือกตั้งมาในการประชุมเต็มคณะครั้งแรกของคณะกรรมการพรรค ชุดที่ 11 ในวันที่ 15 มกราคม ค.ศ. 2021

## สมาชิก

## อ้างอิง
เลขาธิการพรรคประชาชนปฏิวัติลาวที่ 11

**เลขาธิการพรรคประชาชนปฏิวัติลาวที่ 11** ถูกคัดเลือกในการประชุมเต็มคณะครั้งแรกทันทีหลังการประชุมแห่งชาติครั้งที่ 11 ใน ค.ศ. 2021

## สมาชิก

## อ้างอิง
### เฉพาะ

### บรรณานุกรม
*บทความ:*
* 

หมวดหมู่:พรรคประชาชนปฏิวัติลาว
โซฆอด

**โซฆอด** () เป็นเมืองในอำเภอกลาง เทศมณฑลออบอเด จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 20,000 คนใน 4,000 ครัวเรือน

## อ้างอิง

หมวดหมู่:เมืองในประเทศอิหร่าน
ตำบลซูร์แมฆ

**ซูร์แมฆ** () เป็นตำบลในอำเภอกลาง เทศมณฑลออบอเด จังหวัดฟอร์ส ประเทศอิหร่าน แบ่งออกเป็น 10 หมู่บ้าน จากสำมะโน พ.ศ. 2559 ตำบลนี้มีประชากร 3,050 คนใน 1,018 ครัวเรือน

## อ้างอิง
ท่าอากาศยานภายในประเทศฏุร็อยฟ์

**ท่าอากาศยานภายในประเทศฏุร็อยฟ์** (, ) เป็นท่าอากาศยานที่บริการเมืองฏุร็อยฟ์ ซึ่งตั้งอยู่ที่แคว้นชายแดนตอนเหนือ ประเทศซาอุดีอาระเบีย โดยสร้างขึ้นใน ค.ศ. 1979

## ดูเพิ่ม
* ซาอุเดีย
* ท่าอากาศยานนานาชาติสมเด็จพระราชาธิบดีอับดุลอะซีซ

## อ้างอิง


## แหล่งข้อมูลอื่น
* 
* 
* 

ฏุร็อยฟ์
หมวดหมู่:สิ่งก่อสร้างในแคว้นชายแดนตอนเหนือ
นันตัง

**นันตัง** () เป็นนครในจังหวัดเกียวโต ประเทศญี่ปุ่น ในวันที่ 1 ตุลาคม ค.ศ. 2017 นันตังมีประชากรประมาณ 32,540 คน มีความหนาแน่นที่ 53 คนต่อตารางกิโลเมตร มีพื้นที่ทั้งหมด 616.40 ตารางกิโลเมตร

นครนันตังในปัจจุบันก่อตั้งขึ้นในวันที่ 1 มกราคม ค.ศ. 2006 จากการรวมเมืองฮิโยชิ เมืองโซโนเบะ และเมืองยางิ (ทั้งหมดอยู่ในอำเภอฟูนาอิ) และเมืองมิยามะ (จากอำเภอคิตากูวาดะ) ชื่อเมือง*นันตัง*สื่อถึง "ทัมบะใต้"

## เมืองพี่น้อง
*  มะนิลา ประเทศฟิลิปปินส์
*  อำเภอคลูทา ประเทศนิวซีแลนด์

## อ้างอิง

## แหล่งข้อมูลอื่น
* 
* เว็บไซต์ทางการ  (บางส่วนเป็นภาษาอังกฤษ)

หมวดหมู่:นครในจังหวัดเกียวโต
มิเอรุโกะจัง ใครว่าหนูเห็นผี

***มิเอรุโกะจัง ใครว่าหนูเห็นผี*** () เป็นซีรีส์มังงะญี่ปุ่น เขียนเรื่องและวาดภาพโดยโทโมกิ อิซูมิ เริ่มเผยแพร่ออนไลน์ผ่านเว็บไซต์ *ComicWalker* บริษัทคาโดกาวะตั้งแต่เดือนพฤศจิกายน พ.ศ. 2561 รวบรวมเป็นหนังสือการ์ตูนรวมเล่ม (*[[ทังโกบง]]*) ถึงเล่มที่ 5 มังงะมีลิขสิทธิ์ตีพิมพ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอปัสซีโอเน ออกอากาศตั้งแต่เดือนตุลาคมถึงธันวาคม พ.ศ. 2564

## เรื่องย่อ
ยตสึยะ มิโกะเป็นนักเรียนมัธยมปลายธรรมดาที่มีพลังพิเศษอันไม่พึงประสงค์คือสามารถมองเห็นผีและวิญญาณที่สิงเธอและคนรอบข้าง ด้วยเหตุนี้มิโกะจึงพยายามเมินเฉยการมีตัวตนของผีและพยายามใช้ชีวิตแบบนักเรียนมัธยมปลายธรรมดา

## ตัวละคร
;
:|นภัสวรรณ์ วัชรีวงศ์ ณ อยุธยา 

;
: 

;
: 

## หมายเหตุ

## อ้างอิง

## แหล่งข้อมูลอื่น
* เว็บไซต์ทางการของมังงะ 
* เว็บไซต์ทางการของอนิเมะ  
* 

หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวเขย่าขวัญ
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวเซเน็ง
หมวดหมู่:ฟีนิกซ์ (สำนักพิมพ์)
หมวดหมู่:มิวส์ คอมมิวนิเคชัน
หมวดหมู่:มังงะของสำนักพิมพ์คาโดกาวะโชเต็ง
ประเทศมองโกเลียในโอลิมปิกฤดูหนาว 2014

**ประเทศมองโกเลีย** เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกมองโกเลียเป็นตัวแทนประเทศมองโกเลียในการส่งนักกีฬาเข้าร่วมแข่งขันทั้งหมดจำนวน 2 คน ใน 1 ชนิดกีฬา

## นักกีฬาที่เข้าร่วม

## สกีข้ามทุ่ง

ผลการแข่งขันดังนี้ :

## ดูเพิ่ม
* ประเทศมองโกเลียในโอลิมปิก
* รายชื่อผู้เชิญธงชาติมองโกเลียในโอลิมปิก
* รายชื่อนักกีฬามองโกเลียที่ได้รับเหรียญรางวัลโอลิมปิก

## อ้างอิง

## แหล่งข้อมูลอื่น
* เว็บไซต์ทางการ


มองโกเลีย
วัดโพธาราม (ตำบลดงบัง)

**วัดโพธาราม** เป็นวัดโบราณในบ้านดงบัง ตำบลดงบัง อำเภอนาดูน จังหวัดมหาสารคาม สร้างขึ้นในรัชสมัยพระบาทสมเด็จพระนั่งเกล้าเจ้าอยู่หัว ในอดีตมีชื่อว่า"วัดโพธิ์ทอง" ก่อนที่พระครูจันดี เจ้าวัดองค์ที่สี่ จะเปลี่ยนชื่อวัดเป็น"วัดโพธาราม" ใน พ.ศ. 2485

จุดสำคัญของวัดนี้คือ*ฮูปแต้ม*และ*สิม* โดยสิม (อุโบสถในภาษาถิ่นอีสาน) ของวัดมีเรื่องราวของ*[[สังข์ศิลป์ชัย]]* วรรณคดีชิ้นเอกของชาวลาวและชาวอีสาน ซึ่งวาดด้วยวิธีการฮูปแต้ม (จิตรกรรมฝาผนังในภาษาถิ่นอีสาน)

วัธโพธารามเป็นหนึ่งในตัวอย่างที่แสดงให้เห็นอย่างชัดเจนถึงศิลปะพื้นบ้านประเภทนี้ควบคู่ไปกับวัดป่าเลไลย์ในบริเวณใกล้เคียง โดยกรมศิลปากรบรรจุวัดนี้ให้อยู่ในสถานะโบราณสถาน 

## อ้างอิง

## แหล่งข้อมูลอื่น
*

หมวดหมู่:สถานที่ท่องเที่ยวในจังหวัดมหาสารคาม
โพธาราม
หมวดหมู่:โบราณสถานในจังหวัดมหาสารคาม
หมวดหมู่:สิ่งก่อสร้างในอำเภอนาดูน
ซอล

**ซอล** ( ) เป็นกษัตริย์อิหร่านในตำนานจากซีซทอน และถือเป็นหนึ่งในนักรบที่ยิ่งใหญ่ที่สุดในมหากาพย์*[[ชอฮ์นอเม]]* พระองค์เป็นพระราชบิดาของโรสแทม

## ภูมิหลัง
ซอลมาจากครอบครัวนักรบที่รับใช้ในทหารเปอร์เซียในฐานะนายพลผู้ยิ่งใหญ่ โดยซอลเสด็จพระราชสมภพพร้อมกับพระเกศาขาว ด้วยเหตุนี้ พระราชบิดาเรียกพระองค์ว่าซอล (ในภาษาเปอร์เซีย *ซอล* สื่อถึงผู้ที่มีภาวะผิวเผือก) และพ่อปฏิเสธพระองค์ โดยตำหนิว่ามีอาห์รีมาน จิตวิญญาณอันชั่วร้าย อยู่ในพระวรกายพระราชโอรส ซอลในวัยทารก ถูกทอดทิ้งไว้บนเทือกเขาแอลโบร์ซ ซึ่งมียอดเขาที่สูงที่สุดในประเทศอิหร่าน ต่อมามีซีเมิร์ฆ (นกที่มีขนาดใหญ่มากและฉลาด เมื่อบินจะทำให้ท้องฟ้ามืด กล่าวกันว่าคล้ายกับฟีนิกซ์) พบเด็กทารกและนำพระองค์ไปที่รังของมัน เวลาผ่านไป มีคาราวานพบเห็นชายหนุ่มอยู่ในรังนก นำให้มีข่าวลือไปถึงหูของซอม ซึ่งมีปราชญ์เร่งรีบให้เขาไปดู หลังมองข้างบนและเห็นพระราชโอรสของตน เขาจึงพยายามปีนขึ้นไป แต่ไม่มีทางขึ้น เขาจึงขออภัยโทษและความช่วยเหลือจากพระเจ้า เมื่อซีเมิร์ฆเห็นซอม มันรู้ว่าเขาจะดูแลพระองค์ต่อ นกที่ช่วงเหลือพระองค์จึงให้ขนนกแก่เด็กหนุ่ม โดยกล่าวว่า: "ถ้าเจ้าต้องการข้า จงเผาขนนกนี้ และขอให้ใจเจ้าไม่ลืมผู้เลี้ยงดูเจ้าซึ่งใจสลายด้วยความรักแก่เจ้า"

## พระราชพงศาวลี

## ดูเพิ่ม
* ซอลกับรูดอเบ
* ซีเมิร์ฆ
* เฟร์โดว์ซี
* ชอฮ์นอเม

## อ้างอิง

## ข้อมูล
* 
* 

## แหล่งข้อมูลอื่น
* Zal Featured in Rostam Comic Book
* A king's book of kings: the Shah-nameh of Shah Tahmasp, an exhibition catalog from The Metropolitan Museum of Art (fully available online as PDF), which contains material on Zal
ซีเล็กชันโปรเจ็กต์

***ซีเล็กชันโปรเจ็กต์*** (SELECTION PROJECT) เป็นซีรีส์อนิเมะโทรทัศน์ ผลิตโดยสตูดิโอโดงาโกโบ อิงจากโครงการสื่อผสม *Idol x Audition x Reality Show* ของบริษัทคาโดกาวะที่เริ่มเมื่อเดือนธันวาคม พ.ศ. 2562 อนิเมะโทรทัศน์ออกอากาศตั้งแต่เดือนตุลาคมถึงธันวาคม พ.ศ. 2564

## ตัวละคร
;
:
;
:
;
:
;
:
;
:
;
:
;
:
;
:
;
:
;
:
;
:
;
:

## อ้างอิง

## แหล่งข้อมูลอื่น
* เว็บไซต์ทางการ  
* 
* ''ซีเล็กชันโปรเจ็กต์'' ที่ มิวส์ ไทยแลนด์
* ''ซีเล็กชันโปรเจ็กต์'' ที่ บิลิบิลิ

หมวดหมู่:มังงะที่ตีพิมพ์ในปี พ.ศ. 2564
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวโชเน็ง
หมวดหมู่:ไอดอลญี่ปุ่นในอนิเมะและมังงะ
หมวดหมู่:กังกังคอมิกส์
หมวดหมู่:โดงาโกโบ
หมวดหมู่:มิวส์ คอมมิวนิเคชัน
เอ็ด แอสเนอร์

**เอ็ด แอสเนอร์** (; 15 พฤศจิกายน พ.ศ. 2472 – 29 สิงหาคม พ.ศ. 2564) เป็นนักแสดงชาวอเมริกันและเป็นอดีตประธานสมาคมนักแสดงอาชีพแห่งอเมริกา เขามีชื่อเสียงจากบทบาท **ลู แกรน** ในภาพยนตร์ซีรีส์เรื่อง *เดอะแมรีไทเลอร์มัวร์โชว์* ที่ออกอากาศตั้งแต่ พ.ศ. 2513 – 2520 และต่อมาก็แยกออกมาเป็นซีรีส์เรื่อง *ลูแกรน* ซึ่งได้รับความนิยมเช่นกัน ซึ่งบทบาทดังกล่าวทำให้เขาได้รับรางวัลไพรม์ไทม์เอ็มมีอวอร์ดส์ถึง 3 รางวัล ในฐานะนักแสดงสมทบจากเรื่องเดอะแมรีไทเลอร์มัวร์โชว์ และนักแสดงหลักจากเรื่องลูแกรน และยังได้รับรางวัลดังกล่าวจากบทบาทของเขาในละครโทรทัศน์เรื่อง *ริชแมน พูร์แมน* ใน พ.ศ. 2519 และ *รูท* ใน พ.ศ. 2520 โดยได้รับรางวัลนักแสดงสมทบชายยอดเยี่ยม

นอกจากนี้ เขายังรับบทเป็นจอห์น ไวเนอร์ จากภาพยนตร์เรื่อง *เอลเดอราโด* และยังรับบทเป็นซานตาคลอสในภาพยนตร์หลายเรื่อง อาทิ *[[ปาฏิหาริย์เทวดาตัวบิ๊ก]]* ใน พ.ศ. 2556 และมีชื่อเสียงอีกครั้งจากการให้เสียงพากย์เป็น **คาร์ล เฟรดิกเซน** จากภาพยนตร์แอนิเมชัน *[[ปู่ซ่าบ้าพลัง]]* ใน พ.ศ. 2552 นอกจากนี้ เขายังมีผลงานการแสดงอีกเป็นจำนวนมาก

## ประวัติ
แอสเนอร์เกิดเมื่อวันที่ 15 พฤศจิกายน พ.ศ. 2472 ที่แคนซัสซิตี รัฐมิสซูรี และเติบโตที่แคนซัสซิตี รัฐแคนซัส เขาเป็นชาวยิวอัชเคนาซิ เป็นบุตรของลิซซี่และมอริส อัสเนอร์ เขานับถือศาสนาคริสต์นิกายออร์ทอด็อกซ์ และมีชื่อในภาษาฮิบรูว่า **ยิตซัค**

เขาสำเร็จการศึกษาจากโรงเรียนวายันด็อตเต และคณะวารสารศาสตร์ มหาวิทยาลัยชิคาโก จากนั้นเขาไปทำงานที่โรงถลุงเหล็ก และเขาได้เริ่มต้นการเป็นนักแสดงจากละครของโทมัส เอเลียต ซึ่งเขาได้รับบทเป็นทอมัส แบ็กกิต จากนั้นเขาจึงลาออกจากมหาวิทยาลัยและได้ไปทำงานเป็นคนขับแท็กซี่ และทำงานหาเงินหลายงานจนกระทั่งเขาถูกเกณฑ์ทหารใน พ.ศ. 2494  และเขาได้ไปประจำการที่กองทัพสหรัฐ จนกระทั่ง พ.ศ. 2496 เขาได้ถูกปลดประจำการ

## วงการบันเทิง
หลังจากรับราชการทหาร เขาได้ก่อตั้งเพลย์ไรท์เธียเตอร์ บริษัทด้านวงการบันเทิงของเขาที่ชิคาโก หลังจากนั้นเขาและสมาชิกในบริษัทได้ไปที่นิวยอร์กและรวมกันในฐานะ *คอมแพสเพลย์เออร์* เขาได้ร่วมแสดงและมีส่วนร่วมในละครเวทีเรื่อง *คอมแพส เดอะเซเคิร์นซิตี* ก่อนที่เขาจะกลายมาเป็นนักแสดงละครโทรทัศน์ใน พ.ศ. 2500  โดยเริ่มแสดงละครโทรทัศน์เรื่อง *สตูดิโอ วัน* และเขามีผลงานแสดงเรื่อยมาจนกระทั่งมีชื่อเสียงจากบทบาท *ลู แกรน* ในภาพยนตร์ซีรีส์เรื่อง *เดอะแมรีไทเลอร์มัวร์โชว์*

## ลาลับ
เขาเสียชีวิตอย่างสงบในบ้านของเขาที่ทาร์ซานา ลอสแอนเจลิส รัฐแคลิฟอร์เนีย ในวันที่ 29 สิงหาคม พ.ศ. 2564 ด้วยวัย 91 ปี

## อ้างอิง

หมวดหมู่:บุคคลที่เกิดในปี พ.ศ. 2472
หมวดหมู่:บุคคลที่เสียชีวิตในปี พ.ศ. 2564
หมวดหมู่:นักแสดงชายชาวอเมริกัน
หมวดหมู่:บุคคลจากแคนซัสซิตี (รัฐมิสซูรี)
หมวดหมู่:ศิษย์เก่าจากมหาวิทยาลัยชิคาโก
วัดโคกหัวข้าว

**วัดโคกหัวข้าว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าถ่าน อำเภอพนมสารคาม จังหวัดฉะเชิงเทรา

วัดโคกหัวข้าว เดิมชื่อ **วัดหลุมข้าว** ตั้งขึ้นราว พ.ศ. 2325 โดยชาวบ้านที่อพยพจากนครเวียงจันทน์ในพื้นที่ประมาณ 2 ไร่ มีหมู่บ้านล้อมรอบ เมื่อ พ.ศ. 2450  พระอธิการบุญมีเป็นเจ้าอาวาสและได้สร้างอุโบสถขึ้นในราว พ.ศ. 2468 ฝังลูกนิมิต พ.ศ. 2475 วัดได้รับพระราชทานวิสุงคามสีมาเมื่อพ.ศ.2527 

วัดโคกหัวข้าวมีเนินโบราณอยู่สองแห่งกลางทุ่งนา อยู่ทางทิศตะวันตกของวัดเก่า ตัวเนินมีความสูงกว่าพื้นที่โดยรอบประมาณ 4 เมตร วัดเก่าตั้งอยู่ในหมู่บ้าน
พบหลักฐานทางโบราณคดีคือ ระฆังหินปูน จำนวน 3 ชิ้น ระฆังหินมีรูเจาะไว้ตรงกลาง พบชิ้นส่วนประติมากรรมทำจากหินทรายสีเขียว และเครื่องถ้วยสมัยราชวงศ์เหม็งตอนปลาย 

ที่เนินดินทั้งสองแห่งดังกล่าวเป็นเนินอาคารโบราณสถาน พบเศษอิฐกระจายอยู่ทั่วไปเนื้ออิฐมีส่วนผสมของแกลบ ตัวโบราณสถานจมอยู่ใต้ดิน ไม่สามารถวัดขนาดได้ พบเศษภาชนะดินเผา มีทั้งแถบเนื้อดินธรรมดา เนื้อหิน และเนื้อแกร่ง ประเภทเนื้อดินธรรมดา และเนื้อหินจะพบที่เป็นภาชนะประเภทไหมากที่สุด ส่วนที่เป็นเนื้อแกร่งจะเป็นเครื่องถ้วยชามจีน สมัยราชวงศ์หมิงตอนปลาย 

นอกจากนั้นยังมีเนินโบราณสถานอีกแห่งหนึ่งอยู่ทางด้านเหนือห่างออกไปประมาณ 500 เมตร เป็นเนินดินโบราณสถานเหมือนแห่งแรก พบภาชนะดินเผาเนื้อดิน แบบเนื้อหินเป็นภาชนะประเภทไห สมัยอยุธยาพบอยู่รวมกันเป็นกลุ่ม พบว่าการเรียงอิฐเรียงแบบด้านยาวสลับด้านสั้นไปตลอด และในแนวดิ่งก็เรียง หัวอิฐสลับกันตลอด ซึ่งเป็นแบบที่พบมากในการก่อสร้างโบราณสถานในสมัยทวารวดี ถึงสมัยอยุธยาตอนปลาย

## อ้างอิง

โคกหัวข้าว
หมวดหมู่:โบราณสถานในจังหวัดฉะเชิงเทรา
เดจิมีทส์เกิร์ล

***เดจิมีทส์เกิร์ล*** () เป็นซีรีส์อนิเมะโทรทัศน์ขนาดสั้นของญี่ปุ่นผลิตโดยสตูดิโอไลเดนฟิมส์ ออกอากาศตั้งแต่เดือนตุลาคมถึงธันวาคม พ.ศ. 2564 ทางผังรายการ Super Animeism

## ตัวละคร
; 
: 
; 
: 
; 
: 
; 
: 

## อ้างอิง

## แหล่งข้อมูลอื่น
* เว็บไซต์ทางการ 
* ทวิตเตอร์ทางการ 
* 
* ''เดจิมีทส์เกิร์ล'' ใน ปีลีปีลี

หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวจินตนิมิต
หมวดหมู่:ไลเดนฟิมส์
ทะเลสาบสัทปาระ

**ทะเลสาบสัทปาระสร** หรือ **ทะเลสาบสัตปาระ** (; Satpara sar Lake) เป็นทะเลสาบในสการ์ดู กิลกิต-บัลติสตาน ประเทศปากีสถาน ทะเลสาบมีขนาดโตขึ้นมากหลังการก่อสร้างเขื่อนสัทปาระที่ปลายน้ำของทะเลสาบ

## อ้างอิง
 

หมวดหมู่:กิลกิต-บัลติสถาน
วัดใหญ่ดงรัง

**วัดใหญ่ดงรัง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองขาว อำเภอท่าม่วง จังหวัดกาญจนบุรี

วัดใหญ่ดงรังตั้งวัดเมื่อ พ.ศ. 2529 แต่น่าจะสร้างขึ้นมาตั้งแต่สมัยอยุธยา  ในขณะนั้นตำบลหนองขาวประกอบด้วย 2 หมู่บ้าน คือ หมู่บ้านดงรัง (มีวัดประจำหมู่บ้านคือวัดส้มใหญ่หรือวัดใหญ่ดงรัง) และหมู่บ้านดอนกระเดื่อง (มีวัดโบสถ์เป็นวัดประจำหมู่บ้าน) ชาวบ้านทั้งสองหมู่บ้านได้สู้รบอย่างกล้าหาญจนหมู่บ้านถูกทำลายเสียหาย เหลือเพียงซากวัดและเจดีย์ หลังสงครามสงบจึงไปตั้งหมู่บ้านที่บ้านหนองหญ้าดอกขาว ชาวบ้านยังเชื่อว่า วัดใหญ่ดงรังเป็นนวัดที่ขุนไกร พ่อของขุนแผนมาเรียนวิชา และเป็นที่วัดพลายแก้วหรือขุนแผนมาบวชเณร (วรรณคดีเรื่อง ขุนช้างขุนแผน)

วัดได้รับการบูรณะใหม่อีกครั้งเมื่อ พ.ศ. 2525 ในขณะที่วัดโบสถ์วัดประจำหมู่บ้านดอนกระเดื่องถูกทิ้งร้างไปจนปัจจุบันกลายเป็นที่ตั้งโรงเรียนหนองขาวโกวิทพิทยาคม ปัจจุบันมีโบราณสถานภายในวัดหลายแห่งอันได้แก่ วิหาร อุโบสถ เจดีย์ และหอระฆัง รวมถึงบ่อน้ำเก่า มีการบูรณปฏิสังขรณ์วัดครั้งใหญ่เมื่อ พ.ศ. 2538 ลักษณะสถาปัตยกรรมของหอระฆังวัดใหญ่ดงรัง เป็นอาคารก่ออิฐถือปูน ทำเป็นฐานสูงซ้อนกัน 3 ชั้น ชั้นล่างก่อทึบ ชั้นกลางและชั้นบนเป็นมณฑป

## อ้างอิง

ใหญ่ดงรัง
หมวดหมู่:โบราณสถานในจังหวัดกาญจนบุรี
วัดเกาะจันทาราม

**วัดเกาะจันทาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 61 ไร่ 1 งาน  ปัจจุบันมี พระครูสมุห์จตุพร จนฺทสาโร ดำรงตำแหน่งเจ้าอาวาส

วัดเกาะจันทาราม หรือชาวบ้านเรียกว่า **วัดเกาะจันทร์** ตั้งวัดเมื่อ พ.ศ. 2441 เดิมวัดนี้มีชื่อว่า **วัดเกาะเสือ** ผู้นำในการสร้างวัด คือ พระเกรียงไกร กระบวนยุทธ อดีตปลัดฉะเชิงเทรา และมีนางบุญจันทร์ เป็นผู้บริจาคที่ดิน ชื่อของวัดเนื่องจากพระเกรียงไกร กระบวนยุทธ ซึ่งมีชื่อเดิมว่า เสือ วัดได้รับพระราชทานวิสุงคามสีมา เมื่อวันที่ 6 กรกฎาคม พ.ศ. 2492 เขตวิสุงคามสีมากว้าง 10 เมตร ยาว 24 เมตร 

อาคารเสนาสะที่สำคัญ ได้แก่ ศาลาการเปรียญ สร้างขึ้นเมื่อ พ.ศ. 2505 ได้มีการบูรณะขึ้นใหม่เมื่อ วันที่ 20 ธันว่าคม พ.ศ.  2550 วิหารหลวงปู่ญาณรังษีมุนีวงศ์ สร้างขึ้นเมื่อ พ.ศ. 2539 หอระฆัง สร้างขึ้นเมื่อ พ.ศ. 2537 และหอไตรกลางน้ำ สร้างขึ้นเมื่อ พ.ศ. 2412

## อ้างอิง

เกาะจันทาราม
หมวดหมู่:โบราณสถานในจังหวัดฉะเชิงเทรา
ประเทศมอนเตเนโกรในโอลิมปิกฤดูหนาว 2014

**ประเทศมอนเตเนโกร** เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกมอนเตเนโกรเป็นตัวแทนประเทศมอนเตเนโกรในการส่งนักกีฬาเข้าร่วมแข่งขันทั้งหมดจำนวน 2 คน ใน 1 ชนิดกีฬา

## นักกีฬาที่เข้าร่วม

## สกีลงเขา

ผลการแข่งขันดังนี้ :

## ดูเพิ่ม
* ประเทศมอนเตเนโกรในโอลิมปิก
* รายชื่อผู้เชิญธงชาติมอนเตเนโกรในโอลิมปิก
* รายชื่อนักกีฬามอนเตเนโกรที่ได้รับเหรียญรางวัลโอลิมปิก

## อ้างอิง

## แหล่งข้อมูลอื่น
* เว็บไซต์ทางการ


มอนเตเนโกร
เจ้าหญิงแคโรไลนาแห่งบูร์บง-ปาร์มา

[195px|พระองค์พร้อมด้วย [เจ้าหญิงไอรีนแห่งเนเธอร์แลนด์ พระมารดา และพระเชษฐา พระภคินี|thumb|right]]

**เจ้าหญิงแคโรไลนาแห่งบูร์บง-ปาร์มา มาร์เชอเนสแห่งซาลา** () เป็นพระธิดาพระองค์เล็ก ใน เจ้าหญิงไอรีนแห่งเนเธอร์แลนด์ กับ เจ้าชายคาลอส ฮิวโก้ ดยุกแห่งปาร์มา เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ ทรงรับบัพติสมาที่ปราสาทลิกนิแยร์ใน ฝรั่งเศส โดยมี เจ้าชายคาลอส ดยุกแห่งปาร์มา และ เจ้าหญิงคริสตินาแห่งเนเธอร์แลนด์ และเจ้าหญิงมาเรีย เด ลาส นีฟแห่งบูร์บง-ปาร์มา เป็นพระบิดาและพระมารดาทูลหัว เมื่อทรงเจริญพระชันาได้ 6 ปี พระบิดาและพระมารดาได้ทรงหย่าร้างกัน ทรงย้ายไปอยู่กับพระมารดาและพระเชษฐาและพระภคินีที่เมืองโซเอสต์ ประเทศเนเธอร์แลนด์ ใกล้กับที่ประทับของ สมเด็จพระราชินีนาถยูเลียนาแห่งเนเธอร์แลนด์ สมเด็จพระบรมอัยยิกานาถ (ยาย) และ เจ้าชายแบร์นฮาร์ทแห่งลิพเพอ-บีสเทอร์เฟ็ลท์ พระราชอัยกา (ตา) ต่อมาทรงอาศัยอยู่ชั่วขณะหนึ่งในวิลล่าที่ Wijk bij Duurstede

เจ้าหญิงแคโรไลนา ทรงศึกษารัฐศาสตร์ที่มหาวิทยาลัยอัมสเตอร์ดัมและมหาวิทยาลัยฮาร์วาร์ด และยังมีปริญญาโทจากมหาวิทยาลัยออกซฟอร์ด ทรงประกอบอาชีพที่องค์การสหประชาชาติ สำหรับองค์กรนี้ ทรงประจำการอยู่ที่สำนักงานใหญ่ของสหประชาชาติในนครนิวยอร์ก รวมถึงพื้นที่ที่มีปัญหา เช่น เอริเทรีย ฉนวนกาซา และ ในอาเจะฮ์ (อินโดนีเซีย) หลังจากแผ่นดินไหวและคลื่นสึนามิในมหาสมุทรอินเดีย พ.ศ. 2547 ปัจจุบันทรงงานที่องค์การสหประชาชาติใน กรุงเจนีวา ในองค์การเพื่อการประสานงานด้านมนุษยธรรม (OCHA)

เมื่อวันที่ 9 มกราคม พ.ศ. 2555 มีการประกาศว่าพระองค์ทรงเสกสมรสกับ อัลเบิร์ต เบรนนิงค์เมเชอร์ (เกิดเมื่อวันที่ 16 พฤษภาคม พ.ศ. 2517) บุตรชายของบุคคลที่ร่ำรวยติดอันดับโลก งานเสกสมรสเกิดขึ้นในวันที่ 21 เมษายน 2555 ณ โบสถ์จัดขึ้นที่ บาซิลิกาซานมินิอาโตอัลมอนเต เมื่อวันที่ 16 มิถุนายน 2555 ในเมืองฟลอเรนซ์ ประเทศอิตาลี มีพระบุตรดังนี้
*อาลาญา-มาเรีย เบรนนิงค์เมเชอร์
*ซาเวียร์ เบรนนิงค์เมเชอร์

ในฐานะพระราชวงศ์เนเธอร์แลนด์พระองค์หนึ่งทรงประกอบพระกรณียกิจ เช่น ในปี 2544 ทรงร่วมงานอภิเษกสมรสของ เจ้าชายคอนสตันตินแห่งเนเธอร์แลนด์ และ เจ้าหญิงลอเรนทีนแห่งเนเธอร์แลนด์ และยังเป็นพระมารดาทูลหัวให้ เคาน์เตสอิโลอีสแห่งออเรนจ์-นัสเซา และงานเสกสมรสของ เจ้าชายฟลอริสแห่งออเรนจ์-นัสเซา ฟัน โฟลเลินโฮเฟิน และยังได้รับการเสนอพระนามเป็นพระมารดาทูลหัวให้กับพระธิดาคนที่ 2 ของเจ้าชายฟลอริส อีกด้วย

## อ้างอิง
*Official website of the House of Bourbon-Parma
หมวดหมู่:บุคคลที่เกิดในปี พ.ศ. 2517
หมวดหมู่:บุคคลที่ยังมีชีวิตอยู่
หมวดหมู่:เจ้าหญิงบูร์บง-ปาร์มา
หมวดหมู่:ราชวงศ์ออเรนจ์-นัสเซา
หมวดหมู่:ราชวงศ์บูร์บง-ปาร์มา
หมวดหมู่:ศิษย์เก่าจากมหาวิทยาลัยอัมสเตอร์ดัม
หมวดหมู่:ศิษย์เก่าจากมหาวิทยาลัยฮาร์วาร์ด
หมวดหมู่:ศิษย์เก่าจากมหาวิทยาลัยออกซฟอร์ด
วัดถ้ำเชียงดาว

**วัดถ้ำเชียงดาว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงดาว อำเภอเชียงดาว จังหวัดเชียงใหม่

วัดถ้ำเชียงดาว หรือ **วัดบ้านถ้ำ** ตั้งวัดเมื่อ พ.ศ. 2310 ได้รับพระราชทานวิสุงคามสีมาเมื่อ พ.ศ. 2514 วัดตั้งอยู่ในบริเวณเขาหลวงเชียงดาว การพบถ้ำครั้งแรกในพุทธศตวรรษที่ 20 ประชาชนเข้าไปตั้งถิ่นฐานเริ่มเป็นหมู่บ้านในกลางพุทธศตวรรษที่ 23 และมีการบูรณะเรื่อยมา มีตำนานเล่าว่า เจ้าหลวงคำแดง บุตรชายของเจ้าผู้ครองเมืองพะเยา ได้ทิ้งบ้านเมืองมาตามหาหญิงสาวที่แปลงร่างเป็นกวางทอง กวางตัวนั้นหายไปในถ้ำนี้ เจ้าหลวงคำแดงจึงตามเข้าไปในถ้ำและก็ไม่ได้กลับออกมาอีกเลยนับจากนั้น ชาวบ้านเชื่อว่าเจ้าหลวงคำแดงน่าจะกลายเป็นเทวดาคอยรักษาถ้ำ และยังสร้างศาลพ่อหลวงคำแดง นอกจากนั้นยังมีตำนาน "พรหมฤๅษี" เป็นผู้วิเศษที่ได้เรียกประชุมเทวดา อินทร์ พรหม ยักษ์ อสูร นาคราช เป็นต้น เพื่อมาเนรมิตสิ่งวิเศษต่าง ๆ เช่น พระพุทธรูปทองคำ ต้นโพธิ์ทองคำ ช้างวิเศษหรือช้างเอราวัณ ดาบวิเศษหรือดาบศรีกัญชัย อาหารทิพย์ ม้าวิเศษ เป็นต้น

หน้าถ้ำมีธารน้ำไหล มีน้ำไหลออกมาจากถ้ำตลอดปี ปากถ้ำยังประดิษฐานพระพุทธรูปทันใจ อาคารเสนาสนะมีเจดีย์ 25 ยอดลักษณะเป็นเจดีย์ทรงระฆังแบบพม่า ส่วนฐานตอนล่างเป็นชั้นเขียงรับชั้นปัทม์ ท้องไม้ลูกแก้วคู่ซ้อนกัน 2 ชั้น ที่มุมทั้ง 4 ของแต่ละชั้นประดับเจดีย์จำลองรวมทั้ง 3 ชั้น เป็น 24 องค์ และเจดีย์ประธาน 1 องค์รวมเจดีย์ทั้งหมด 25 องค์ และอุโบสถลักษณะอาคารก่ออิฐถือปูนขนาด 2 ห้อง

## อ้างอิง

ถ้ำเชียงดาว
หมวดหมู่:โบราณสถานในจังหวัดเชียงใหม่
ลายกินรี

***ลายกินรี*** () เป็นละครโทรทัศน์แนวพีเรียด โรแมนติก-ดราม่า ผลิตโดย บริษัท แอคอาร์ต เจเนเรชั่น จำกัด สร้างจากบทประพันธ์ของ พงศกร หรือ นายแพทย์ พงศกร จินดาวัฒนะ บทโทรทัศน์โดย ปารดา กันตพัฒนกุล, ยิ่งยศ ปัญญา กำกับการแสดงโดย พงษ์พัฒน์ วชิรบรรจง นำแสดงโดย ณเดชน์ คูกิมิยะ, อุรัสยา เสปอร์บันด์, ชัยพล จูเลียน พูพาร์ต และ สาวิกา ไชยเดช ออกอากาศทาง ช่อง 3 เอชดี และ สตรีมมิงทางโทรทัศน์ บน เน็ตฟลิกซ์ พร้อมกับละครอีก 5 เรื่องคือ คือเธอ, รากแก้ว, สายลับลิปกลอส, มัดหัวใจยัยซุปตาร์ และ ซุปตาร์2550 โดยออกอากาศทุกวันจันทร์และอังคาร เริ่มตอนแรกวันจันทร์ที่ 24 ตุลาคม พ.ศ. 2565–13 ธันวาคม พ.ศ. 2565 ต่อจากละครเรื่อง สาปซ่อนรัก โดยมีเนื้อเรื่องเป็นแนวสืบสวนสอบสวนอิงประวัติศาสตร์สมัยกรุงศรีอยุธยา ในช่วงเวลาของสมเด็จพระนารายณ์มหาราช

## เนื้อเรื่องย่อ
เรื่องราวของออกหลวงอินทราชภักดี (ณเดชน์ คูกิมิยะ) ขุนนางหนุ่มแห่งกรมพระตำรวจที่ต้องร่วมมือกับหมอพุดซ้อน (อุรัสยา เสปอร์บันด์) ในการสืบหาฆาตกรตัวจริงในคดีฆาตกรรมกัปตันฌอง (เดวิด อัศวนนท์) กัปตันเดินเรือชาวฝรั่งเศสที่มีผ้าลายกินรีซึ่งมีเฉพาะในราชสำนักเข้ามาเกี่ยวข้องอันจะส่งผลต่อความอยู่รอดของ อาณาจักรอยุธยา โดยมีมองสิเออร์โรแบร์ (ชัยพล จูเลี่ยน พูพาร์ต) เลขานุการของนายพลฟอบัง เข้ามาร่วมสืบคดีจนเกิดเป็นรักสามเส้า

## นักแสดง
### นักแสดงหลัก

### นักแสดงสมทบ

### นักแสดงรับเชิญ

## การดำเนินงานสร้าง
ละครเรื่อง ลายกินรี เริ่มต้นฟิตติ้งเมื่อต้นเดือนกันยายน ปี พ.ศ. 2562 ก่อนจะจัดพิธีบวงสรวงอย่างเป็นทางการเมื่อวันพุธที่ 18 กันยายน ต่อมา เหม ภูมิภาฑิต นิตยารส ซึ่งรับบท เชี่ยว ก็ผูกคอตายเหมือนตัวละครในเรื่องเมื่อวันพุธที่ 25 กันยายน

ในวันจันทร์ที่ 21 ตุลาคม ทางกองละครได้เริ่มถ่ายทำคิวแรก โดยตอนแรกคนเขียนบทเป็น ปารดา กันตพัฒนกุล ก่อนจะเปลี่ยนมาเป็น ยิ่งยศ ปัญญา ผู้เขียนบทละครโทรทัศน์ที่มีชื่อเสียงมาจากละครเรื่อง *[[กรงกรรม]]*

ก่อนจะหยุดพักกองไป กระทั่งวันจันทร์ที่ 20 กันยายน พ.ศ. 2564 ทางกองละครเรื่องลายกินรีจึงได้เริ่มกลับมาเดินกล้องถ่ายทำอีกครั้ง ก่อนจะปิดกล้องอย่างเป็นทางการเมื่อวันอาทิตย์ที่ 3 เมษายน พ.ศ. 2565

## รางวัล

## อ้างอิง

หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครชุดทางโทรทัศน์ไทย
หมวดหมู่:ละครโทรทัศน์โดยแอคอาร์ต เจเนเรชั่น
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์แนวย้อนยุคไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ที่กำกับโดย พงษ์พัฒน์ วชิรบรรจง
หมวดหมู่:นวนิยายไทยที่ประพันธ์โดย พงศกร
หมวดหมู่:ละครโทรทัศน์ทางการแพทย์ไทย
หมวดหมู่:ละครโทรทัศน์ที่ถ่ายทำในกรุงเทพมหานคร
หมวดหมู่:ละครโทรทัศน์ที่ถ่ายทำในจังหวัดกาญจนบุรี
หมวดหมู่:ละครโทรทัศน์ที่ถ่ายทำในจังหวัดสุพรรณบุรี
หมวดหมู่:ละครโทรทัศน์ที่ถ่ายทำในจังหวัดนนทบุรี
หมวดหมู่:ละครโทรทัศน์ที่ถ่ายทำในจังหวัดพระนครศรีอยุธยา
หมวดหมู่:ละครโทรทัศน์ที่ถ่ายทำในจังหวัดสระบุรี
วัดเวียง (จังหวัดสุราษฎร์ธานี)

**วัดเวียง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดไชยา อำเภอไชยา จังหวัดสุราษฎร์ธานี ในปัจจุบันเป็นวัดที่มีภิกษุสงฆ์จำพรรษา ส่วนตัวโบราณสถานวัดเวียงนั้น มีการก่อสร้างวิหารของวัดทับจนไม่เห็นตัวโบราณสถานเดิม

กรมการศาสนาระบุว่าตั้งวัดเมื่อ พ.ศ. 1525 ได้รับพระราชทานวิสุงคามสีมาเมื่อ พ.ศ. 2499 วัดเวียงตั้งอยู่ในเมืองโบราณไชยา พบร่องรอยของเมืองเก่าตั้งอยู่บนแนวสันทรายขนาดใหญ่เรียกว่า *สันทรายไชยา* สูงกว่าระดับน้ำทะเลปานกลางประมาณ 3–4 เมตร บริเวณกลางสันทรายมีศาสนสถานกระจายตัวเรียงกัน คือ วัดเวียง วัดหลง และวัดแก้ว

ภายในเมืองพบเศษเครื่องปั้นดินเผาทั้งชนิดเคลือบและไม่เคลือบปะปนหลายสมัย มีตั้งแต่เครื่องถ้วยจีนสมัยราชวงศ์ซ้องลงมาปะปนกับเครื่องเคลือบสุโขทัยแสดงถึงความสัมพันธ์กับเมืองอื่น ๆ สืบเนื่องจนถึงสมัยอยุธยา บริเวณที่ตั้งวัดเวียงเชื่อกันว่าน่าจะเป็นศูนย์กลางของเมืองหรือวังที่ประทับของกษัตริย์ศรีวิชัยหรือศรวิชยาทรราชาโดยมีวัดเวียงเป็นวัดประจำเมือง 

โบราณวัตถุที่สำคัญที่พบได้แก่ ศิลาจารึกหลักที่ 24 และหลักที่ 24 ก กล่าวถึงพระเจ้าจันทรภานุศรีธรรมราช ผู้เป็นใหญ่ในเมืองตามพรลิงค์แห่งราชวงศ์ปทุมวงศ์, จารึกหลักที่ 25 หรือพระพุทธรูปนาคปรกสำริด ที่ฐานมีจารึก กำหนดอายุอยู่ในช่วงราวพุทธศตวรรษที่ 18 ศิลปะเขมร จารึกที่ฐานระบุศักราช พ.ศ. 1726 กล่าวถึงพระเจ้าศรีมัตไตรโลกยราชมาลีภูษนวรรมเทวะโปรดให้มหาเสนาบดีผู้รักษาเมืองครหิหล่อพระพุทธรูปสำริดปิดทองขึ้น, พระพุทธรูปศิลาทรายแดง ศิลปะอยุธยา สกุลช่างศรีวิชัยจำนวน 7 องค์ บนพระวิหารและผลจากการขุดค้น เมื่อ พ.ศ. 2524 จากหลักฐานดังกล่าว สันนิษฐานว่าบริเวณวัดเวียงเป็นแหล่งที่อยู่อาศัยของชุมชนในช่วงพุทธศตวรรษที่ 17–18

## อ้างอิง

เวียง
หมวดหมู่:โบราณสถานในจังหวัดสุราษฎร์ธานี
วัดหลง

**วัดหลง** เป็นโบราณสถานตั้งอยู่ในตำบลตลาดไชยา อำเภอไชยา จังหวัดสุราษฎร์ธานี กรมศิลปากรได้ประกาศให้เป็นโบราณสถานสําหรับชาติมาตั้งแต่ พ.ศ. 2479 

ชื่อของวัดหลง สันนิษฐานว่าเพี้ยนมาจาก "วัดหลวง" ตั้งอยู่ในเมืองโบราณไชยาอยู่ระหว่างวัดเวียงกับวัดแก้ว ด้านทิศใต้ห่างจากวัดประมาณ 30 เมตร มีคลองไชยาไหลผ่าน วัดหลงเป็นวัดร้างมีซากอาคารขนาดใหญ่อยู่หลังหนึ่งเหลือเพียงส่วนฐาน เนื่องจากอิฐส่วนบนถูกรื้อไปทำกำแพงแก้วในคราวบูรณะพระบรมธาตุไชยา สภาพก่อนการขุดแต่งเป็นเนินดินปนเศษอิฐมีต้นไม้ขึ้นปกคลุมหนาแน่น ภายหลังการขุดแต่งเผยให้เห็นฐานอาคารที่มีรูปแบบแผนผังทรงกากบาทคล้ายคลึงกับโบราณสถานที่วัดแก้ว สันนิษฐานว่าสร้างขึ้นราวพุทธศตวรรษที่ 14–15 สมัยเดียวกับเจดีย์วัดพระบรมธาตุไชยา

บริเวณใกล้เคียงกับวัดหลง เป็นบ้านนายสอนเพชรศักดิ์ ราษฎรบ้านหัวคู อยู่ห่างจากคลองไชยาไปทางทิศใต้ประมาณ 30 เมตร มีการขุดบ่อน้ำบริเวณสวนกล้วย พบโบราณวัตถุสำคัญหลายชิ้น ได้แก่ ประติมากรรมสำริดรูปนางตารา 8 กร ลักษณะทางประติมานวิทยาคล้ายกับที่พบในภาคตะวันออกของแคว้นเบงกอล ในประเทศอินเดีย ศิลปะปาละ กำหนดอายุราวพุทธศตวรรษที่ 15-16 ปัจจุบันจัดแสดงอยู่ในพิพิธภัณฑสถานแห่งชาติ พระนคร ชิ้นส่วนคันฉ่องสำริดสมัยราชวงศ์ซ่ง ชิ้นส่วนเครื่องประดับหินลูกปัดสีเหลือง เครื่องถ้วยจีนสมัยราชวงศ์ซ่งและเครื่องถ้วยจีนสมัยอันนัมของเวียดนาม โบราณวัตถุเหล่านี้แสดงหลักฐานการตั้งถิ่นฐานอยู่อาศัยของชุมชนบนสันทรายที่เป็นเมืองโบราณไชยา

## อ้างอิง

หลง
หมวดหมู่:โบราณสถานในจังหวัดสุราษฎร์ธานี
วัดมหาธาตุ (จังหวัดชัยนาท)

**วัดมหาธาตุ**เป็นวัดที่ตั้งอยู่ในตำบลแพรกศรีราชา อำเภอสรรคบุรี จังหวัดชัยนาท เป็นวัดเก่าแก่โบราณคู่เมืองแพรกหรือเมืองสรรค์ เดิมมีชื่อว่า “วัดพระธาตุ หรือ วัดหัวเมือง” สร้างขึ้นมาก่อนสมัยกรุงศรีอยุธยา 

## พื้นที่และอาณาเขต
วัดมหาธาตุ มีพื้นที่รวม 16 ไร่ 2 งาน 47 ตารางวา

** อาณาเขต **

ทิศเหนือ ยาว 120 ม. ติดต่อกับวัดพญาแพรกและถนนสาธารณะ(ซอยหน้าพระลาน 4 )

ทิศใต้ ยาว 110 ม. ติดต่อกับถนนสาธารณะ (ซอยหน้าพระลาน2)และหมู่บ้าน

ทิศตะวันออก ยาว 63 ม. ติดต่อับแม่น้ำน้อย

ทิศตะวันตก ยาว 63 ม. ติดต่อกับ ถนนหน้าพระลาน(ซอยหน้าพระลาน3และ5)

## ประวัติ
วัดมหาธาตุตั้งอยู่ในบริเวณริมแม่น้ำน้อยและปากคลองศรีบัวทองเดิม ซึ่งเป็นทางเชื่อมไปยังเมืองโบราณดงคอน ในสมัยสุโขทัยใกล้เข้าสู่ยุคกรุงศรีอยุธยา ได้มีการสร้างเจดีย์ประธานและอุโบสถทางทิศตะวันออก ซึ่งเป็นแบบแผนตามคติในสมัยนั้น

ต่อมาเมื่อกรุงศรีอยุธยาเป็นราชธานี วัดแห่งนี้ถูกใช้เป็นท้องพระโรงของผู้ครองเมืองสรรคบุรี ดังที่ในปัจจุบันมีการเรียกบริเวณวัดว่าหน้าพระลาน และมีการขยายวิหารหลวงและระเบียงคดไปทางทิศเหนือสมัยที่เจ้ายี่พระยามาครองเมืองสรรคบุรี หลังจากนั้นก็ได้มีการบูรณะวัดมหาธาตุแห่งนี้เรื่อยมา จนมาถึงช่วงเสียกรุงศรีอยุธยาครั้งที่ 2 เมืองสรรคบุรีจึงได้ร้างอยู่ช่วงเวลาหนึ่ง ในวันที่ 7 ตุลาคม พ.ศ. 2444 หรือรัตนโกสินทรศก 120 พระบาทสมเด็จพระจุลจอมเกล้าเจ้าอยู่หัวรัชกาลที่ 5 ได้เสด็จมายังวัดแห่งนี้และได้มีความในจดหมายเหตุดังนี้

“ วัดมหาธาตุในตำบลบ้านเรียกว่าบ้านพระลานอันเป็นที่ตั้งวังเจ้าผู้ครองเมืองอยู่ในกลางย่านระหว่างคูเมืองทั้งสองด้าน วัดมหาธาตุนั้นตามฝีมือทำเป็น 2 คราวฤา 3 คราว ชั้นเดิมทีเดียวเปนอย่างเมืองละโว้ ชั้นที่ 2 เปนอย่างลพบุรี เป็นการที่ทำเพิ่มซ้ำ ๆ กันลงไป เช่นตัวอย่างที่เห็นชัดเจนคือ พระระเบียงเดิมเป็นพระศิลานั้ง เว้นห้องหนึ่งมีห้องหนึ่ง ครั้นภายหลังทำแทรกลงในห้องว่างทุก ๆ ห้อง เปนพระก่ออิฐ แลขยายระเบียงคดต่ออกไปเอามุมเปนกลาง อย่างเช่นวัดพระศรีรัตนศาสดาราม

พระบาทสมเด็จพระมงกุฎเกล้าเจ้าอยู่หัวรัชกาลที่ 6 เสด็จเมื่อวันที่ 20 กันยายน พ.ศ. 2459 เวลาเช้า 4 โมงเสด็จแต่กลับพลับพลาหน้าที่ว่าการอำเภอสิงห์ขึ้นไปประทับร้อนพลับพลาวัดมหาธาตุเมืองแพรกศรีราชา คือเมืองสรรค์เก่าท้องที่อำเภอสรรค์ จังหวัดชัยนาทบุรี มณฑลนครสวรรค์ระยะทาง 4 ชั่วโมงประทับเสวยแล้วเสด็จแต่วัดมหาธาตุขึ้นไปออกปากแพรกล่องลงไปประทับพลับพลาวัดพระบรมธาตุจังหวัดชัยนาทบุรี ระยะทาง 2 ชั่วโมง

วันที่ 15 ตุลาคม พ.ศ. 2519 พระบาทสมเด็จพระวชิรเกล้าเจ้าอยู่หัว หรือ สมเด็จพระบรมโอรสาธิราชฯสยามมงกุฎราชกุมาร (ยศในขณะนั้น) ได้เสด็จฯยังวัดมหาธาตุเพื่อทอดพระเนตรโบราณวัตถุและทรงเยี่ยมราษฎรด้วย (พระสมุห์ทิ้งจิตตสลโล) เจ้าอาวาสรับเสด็จฯ ณ อุโบสถและได้ถวายพระเครื่องเมืองสรรค์จำนวน 3 องค์แด่สมเด็จฯด้วย
thumb|วิหารเก้าห้อง วัดมหาธาตุสรรคบุรี
วันที่ 30 ตุลาคม พ.ศ. 2535 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯพานักเรียนนายร้อยพระจุลจอมเกล้าศึกษาประวัติศาสตร์ ณ วัดมหาธาตุและทรงเยี่ยมราษฎรด้วยพร้อมกันนั้นพระองค์ได้ทรงถวายเงินบำรุงวัดจำนวน 3,000 บาทพร้อมเครื่องอัฐบริขารแค่เจ้าอาวาส (พระครูชัยกิจโสภณเจ้าอาวาสรับเสด็จฯ ณ อุโบสถ)

## อ้างอิง


มหาธาตุ
หมวดหมู่:โบราณสถานในจังหวัดชัยนาท
คุโรกาเนะ ไทป์95

**ไทป์ 95** เป็นรถยนต์ลาดตระเวนของญี่ปุ่นที่ถูกสร้างขึ้นโดยอุตสาหกรรมโตเกียวคุโรกาเนะ(東急くろがね工業, *Tōkyū Kurogane Kōgyō*) และถูกใช้งานในช่วงสงครามกับจีนและสงครามโลกครั้งที่สองในตะวันออก ระหว่างปี ค.ศ. 1936 และ ค.ศ. 1944 มีจำนวนประมาณ 4,700 คันที่ถูกสร้างขึ้น เป็นรถยนต์ลาดตะเวนที่ถูกออกแบบโดยสมบูรณ์เพียงคันเดียวที่เคยถูกใช้งานโดยกองทัพบกจักรวรรดิญี่ปุ่น ซึ่งมักจะใช้แต่รถยนต์พลเรือน ชื่อเล่นของมันคือ "ยอนกิ"(よんき)  ในสนามรบ ทหารมักจะเรียกมันว่า "ดารุมะ" ตามสัญลักษณ์ทางพุทธศาสนาสำหรับความโชคดี

หมวดหมู่:ยานพาหนะทางทหาร
แอนยา เทย์เลอร์-จอย

**แอนยา โจเซฟีน มารี เทย์เลอร์-จอย** () เป็นนักแสดงและนักเดินแบบ ที่ได้รับหลายรางวัล อาทิ รางวัลคริติกส์ชอยส์ รางวัลลูกโลกทองคำ และรางวัลสมาคมนักแสดงภาพยนตร์และโทรทัศน์ ได้รับการเสนอชื่อเข้าชิงรางวัลแบฟตา และรางวัลไพรม์ไทม์เอมมี ในปี ค.ศ. 2021 นิตยสารไทม์ได้จัดให้เธอเป็นหนึ่งในรายชื่อ Time 100 Next

แอนยา เทย์เลอร์-จอยเกิดที่ไมแอมี เติบโตที่บัวโนสไอเรสและลอนดอน เธอออกจากโรงเรียนเมื่ออายุได้ 16 ปีและเริ่มต้นเข้าสู่วงการอาชีพนักแสดง หลังจากบทบาทเล็ก ๆ ในละครโทรทัศน์ แอนยา เทย์เลอร์-จอยได้รับการชื่นชมเป็นอย่างมากจากบทบาท เอมมา วูดเฮาส์ ในภาพยนตร์ดัดแปลงของเจน ออสเตน เรื่อง ''เอมมา'' (Emma) และบทบาทเบธ ฮาร์มอน ในละครเน็ตฟลิกซ์เรื่อง *[[เกมกระดานแห่งชีวิต]]* (The Queen's Gambit) ซึ่งทำให้เธอได้รับคำชม และเข้ารับรางวัลหลายเวที

## ผลงาน
### ภาพยนตร์

### โทรทัศน์

### มิวสิกวีดีโอ

## อ้างอิง

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงภาพยนตร์หญิงชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายสเปน
หมวดหมู่:ชาวอเมริกันเชื้อสายอาร์เจนตินา
หมวดหมู่:ชาวอาร์เจนตินาเชื้อสายสเปน
หมวดหมู่:นางแบบอังกฤษ
หมวดหมู่:นักแสดงภาพยนตร์หญิงชาวอังกฤษ
หมวดหมู่:ชาวอังกฤษเชื้อสายสกอตแลนด์
หมวดหมู่:ชาวอังกฤษเชื้อสายสเปน
ทัมเบลอร์

**ทัมเบลอร์** (; เขียนตามสไตล์เป็น **tumblr**) เป็นเว็บไซต์ไมโครบล็อกและบริการเครือข่ายสังคมสัญชาติอเมริกันที่ก่อตั้งโดยเดวิด คาร์ปใน ค.ศ. 2007 และปัจจุบันถือครองโดยออโตแมตติก บริการนี้อนุญาตให้ผู้ใช้โพสต์สื่อประสมและเนื้อหาอื่น ๆ ในรูปบล็อกสั้น ๆ ผู้ใช้ยังสามารถติดตามบล็อกของผู้ใช้อื่น โดยผู้บล็อกสามารถเปลี่ยนสถานะบล็อกของตนเองเป็นแบบส่วนตัวได้ ในเดือนกรกฎาคม ค.ศ. 2021 มีผู้โพสต์บล็อกในทัมเบลอร์รวมมากกว่า 529 ล้านบล็อก

## ผู้ใช้คนสำคัญ
ดาราที่ใช้ทัมเบลอร์ได้แก่เทย์เลอร์ สวิฟต์, เลดีกากา, อารีอานา กรานเด, โซอีย์ เดชาเนล, จอห์น เมเยอร์, บี.โอ.บี, โซลจา บอย, เฟอร์กี้, แอนโทนี บอร์เดน, จอห์น กรีน, เซย์น แมลิก, ลานา เดล เรย์, ไกรมส์, เฮย์ลีย์ วิลเลียมส์, แฟรงก์ โอเชียน, ลอร์ด, ซูฟยาน สตีเวนส์, เจอเน ไอโก, อะแมนด์ลา สเตนเบิร์ก, คาร์ลี คลอสส์, และไดแอนนา เอกรอน

ในวันที่ 21 ตุลาคม ค.ศ. 2011 บารัก โอบามา ประธานาธิบดีสหรัฐในขณะนั้น ได้ลงเทียนใช้ทัมเบลอร์

## อ้างอิง

## แหล่งข้อมูลอื่น

* 


หมวดหมู่:ออโตแมตติก
หมวดหมู่:บริษัทในแมนแฮตตัน
หมวดหมู่:ซอฟต์แวร์ไมโครบล็อก
หมวดหมู่:บริการไมโครบล็อก
หมวดหมู่:สื่อสังคม
หมวดหมู่:บริษัทซอฟต์แวร์ในนครนิวยอร์ก
หมวดหมู่:บริษัทซอฟต์แวร์ของสหรัฐ
วัดขวัญประชา

**วัดขวัญประชา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสุไหงโก-ลก อำเภอสุไหงโก-ลก จังหวัดนราธิวาส 

วัดขวัญประชา เดิมชื่อ **วัดตันหยงมะลิ** เดิมเป็นที่พักสงฆ์อยู่ริมฝั่งแม่น้ำสุไหงโก-ลก เป็นที่ดินสวนผลไม้มีเนื้อที่ราว 17 ไร่ หลังจากนั้นได้ย้ายที่ตั้งวัดมาอยู่ริมถนนสุไหงโก-ลก-แว้ง โดยผู้บริจาคที่ดินคือ นายขวัญ ได้บริจาคที่ดินเนื้อที่ 6 ไร่ 3 งาน 67 ตารางวา และมีหนังสืออนุญาตให้สร้างวัดโดยกรมศาสนาอนุญาตให้ นายอนันต์ สุวรรณราช สร้างวัดขึ้นที่บ้านตันหยงมะลิในวันที่ 30 กรกฎาคม พ.ศ. 2518 ได้รับอนุญาตตั้งวัดเมื่อ พ.ศ. 2521 ให้ชื่อว่า "วัดขวัญประชา" ปัจจุบันเป็น น.ส. 3ก ได้รับเอกสารสิทธฺ์ เมื่อวันที่ 15 ธันวาคม พ.ศ. 2527 และเนื้อที่ของวัดนั้นส่วนใหญ่อยู่บนเนื้อที่ทางราชการทำให้เนื้อที่ของวัดเหลือน้อย ดังนั้นนายอนันต์ สุวรรณราช ได้บริจาคที่ดินถวายวัดเพิ่ม วัดได้รับพระราชทานวิสุงคามสีมาครั้งหลังเมื่อวันที่ 16 พฤษภาคม พ.ศ. 2540

วัดมีเกจิอาจารย์ที่เป็นที่นับถือ คือ หลวงพ่อจันทร์ ชาวบ้านได้สร้างรูปปั้นของท่านเมื่อ พ.ศ. 2530 สร้างด้วยปูน ได้รับบริจาคเงินจากชาวบ้านที่อาศัยอยู่ในหมู่บ้านตันหยงมะลิและหมู่บ้านใกล้เคียง ดำเนินการสร้างโดย หลวงพ่อทิ้ง สลังโร

## รายนามเจ้าอาวาส
* พระต้ม ธมมสโร
* พระจันทร์ กิตติโก
* พระครูกัลยาณ์กิตติคุณ (28 พฤศจิกายน พ.ศ. 2547–ปัจจุบัน)

## อ้างอิง

ขวัญประชา
หมวดหมู่:สิ่งก่อสร้างในอำเภอสุไหงโก-ลก
วัดสุนทรวารี

**วัดสุนทรวารี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางโกระ อำเภอโคกโพธิ์ จังหวัดปัตตานี อยู่ห่างจากที่ว่าการอำเภอโคกโพธิ์ ประมาณ 4 กิโลเมตร ห่างจากที่ทำการองค์การบริหารส่วนตำบลบางโกระ ประมาณ 0.5 กิโลเมตร และอยู่ใกล้กับโรงเรียนวัดสุนทรวารี

วัดสุนทรวารี เดิมชื่อวัดว่า **วัดป่าทุ** ได้เปลี่ยนเป็น "วัดสุนทรวารี" เนื่องจากวัดตั้งอยู่ใกล้ลำธารซึ่งมีน้ำในสะอาด สร้างขึ้นเป็นวัดเมื่อวันที่ 6 กรกฎาคม พ.ศ. 2479 ปัจจุบันเจ้าอาวาส คือ พระครูไพศาลธรรมสุนทร สภาพที่ตั้งวัดเป็นที่ราบ 

สภาพแวดล้อมเป็นป่าไม้สวนยางและบ้านเรือนประชาน อาคารเสนาสนะที่สำคัญ ได้แก่ อุโบสถกว้าง 8 เมตร ยาว 23 เมตร โครงสร้างคอนกรีตเสริมเหล็ก ศาลาการเปรียญสร้างเมื่อ พ.ศ. 2476 สร้างเป็นอาคารไม้ และกุฏิสงฆ์ จำนวน 5 หลัง โครงสร้างเป็นอาคารครึ่งตึกครึ่งไม้ 2 ชั้น เมื่อ พ.ศ. 2560 เกิดเพลิงไหม้ที่กุฏิเจ้าอาวาส

## อ้างอิง

สุนทรวารี
วัดวารีอุดม (จังหวัดอุบลราชธานี)

**วัดวารีอุดม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่บนที่ป่าริมห้วยโซง ในตำบลสีวิเชียร อำเภอน้ำยืน จังหวัดอุบลราชธานี ที่ดินตั้งวัดมีเนื้อที่ 24 ไร่ 3 งาน 27 ตารางวา มีที่ธรณีสงฆ์จำนวน 5 แปลง เนื้อที่ 105 ไร่ 3 งาน 32 ตารางวา ปัจจุบันมี พระครูวิชัยธรรมานันท์ (ชัย แสวงดี) เป็นเจ้าอาวาส

วัดวารีอุดมตั้งวัดเมื่อ พ.ศ. 2525 เดิมมีชื่อว่า **วัดราษฎร์ประชาสรรค์** โดยมีพระครูพุทธิสารสุนทร (เคน นนฺทโก) เจ้าอาวาสวัดเมืองเดช เจ้าคณะอำเภอเดชอุดม ในขณะนั้น ได้ออกเดินธุดงค์มาปักกลดเพื่อปฏิบัติกรรมฐาน จนเป็นที่เลื่อมใสศรัทธาของญาติโยม จึงได้ร่วมกันสร้างวัด โดยมีหลวงพ่อพระครูพุทธิสารสุนทรเป็นประธานในการก่อสร้างวัด จนมีเสนาสนะพอเป็นที่พำนักของพระภิกษุ สามเณรได้ ท่านจึงได้พาศิษย์ของท่านมาอยู่คือ พระชัย อนาวิโล (พระครูวิชัยธรรมานันท์) มาอยู่จำพรรษา และได้ขออนุญาตตั้งวัดเมื่อ พ.ศ. 2525 จึงเปลี่ยนชื่อเป็น "วัดวารีอุดม" ตามชื่อหมู่บ้าน ด้านการศึกษาได้เปิดสอนโรงเรียนพระปริยัติธรรมแผนกธรรม เมื่อ พ.ศ. 2515 และได้รับพระราชทานวิสุงคามสีมาเมื่อ พ.ศ. 2540 

อาคารเสนาสนะประกอบด้วย ศาลาการเปรียญ กว้าง 10 เมตร ยาว 23 เมตร สร้างเมื่อ พ.ศ. 2515 กุฏิสงฆ์จำนวน 18 หลัง เป็นอาคารไม้ 15 หลัง ครึ่งตึกครึ่งไม้ 3 หลัง และศาลาบำเพ็ญกุศล จำนวน 1 หลัง และอุโบสถตัดลูกนิมิตเมื่อ พ.ศ. 2543 ปูชนียวัตถุมีพระพุทธรูปทองขัด จำนวน 3 องค์

## อ้างอิง

วารีอุดม
หมวดหมู่:อำเภอน้ำยืน
วัดพระธาตุหนองบัว

**วัดพระธาตุหนองบัว** หรือ **วัดหนองบัว** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลในเมือง อำเภอเมืองอุบลราชธานี จังหวัดอุบลราชธานี มีพื้นที่ทั้งหมด 50 ไร่ 1 งาน 19 ตารางวา

วัดพระธาตุหนองบัวสร้างเมื่อ พ.ศ. 2498 โดย นายฟอง สิทธิธรรม อดีตรัฐมนตรีกระทรวงเกษตรและสหกรณ์ซึ่งเป็นชาวอุบลราชธานี ได้สร้างวัดขึ้นในที่นาของท่าน เพื่อให้เป็นที่ปฏิบัติธรรมฝ่ายวิปัสนาธุระของท่านพระอาจารย์ดี พระญาณวิศิษฏ์สมิทธิวีราจารย์ (สิงห์ ขนฺตยาคโม) มีเนื้อที่ทั้งหมด 50 ไร่เศษ เป็นวัดที่สร้างขึ้นในวาระมงคลกึ่งพุทธกาล พุทธศตวรรษ 2500 โดยกำหนดสร้างขณะที่นายฟอง สิทธิธรรมถูกคุมขังอยู่ในเรือนจำกลางจังหวัดอุบลราชธานี ด้วยข้อกล่าวหาว่าเป็นกบฏภายใน ผู้ทำหน้าที่ติดต่อขอที่ดินสร้างวัดประกอบด้วย นายทองพูน ยุวมิตร และ นายอุ่น ไวยหงษ์ เป็นผู้นำ ได้พาคณะเดินทางไปหานายฟองที่เรือนจำกลางจังหวัดอุบลราชธานี นาpฟองยินดีที่จะถวายที่ดินแปลงนี้ให้วัดแม้จะถูกกักขังอยู่ในเรือนจำ

เสนาสนะสมัยแรกมีไม่มาก ประกอบด้วยศาลาโรงธรรมและกุฏิชั่วคราว 5 หลัง แต่ละหลังมุงหญ้ากั้นฝาขัดแตะ ปูพื้นกระดานเฉพาะศาลาโรงธรรม หลังคามุงด้วยสังกะสี แต่ปัจจุบันได้รื้อไปหมดแล้ว เสนาสนะที่สำคัญ คือ *พระบรมธาตุเจดีย์ศรีพระมหาโพธิ์* หรือที่ชาวอุบลเรียกกันว่า *พระธาตุหนองบัว* สร้างเมื่อ พ.ศ. 2500 รอบองค์พระธาตุเป็นกำแพงแก้ว ซึ่งทั้ง 4 มุม ของกำแพงแก้ว ได้ประดิษฐานพระเจดีย์ขนาดเล็กอีก 4 องค์ ภายในองค์พระธาตุประดิษฐานพระบรมสารีริกธาตุซึ่งบรรจุไว้ในสถูปลงรักปิดทองศิลปะอินเดียแบบปาละ คือ เป็นสถูปทรงสี่เหลี่ยมสลักลายเรื่องพระเจ้า 500 ชาติ อยู่ในกรอบสี่เหลี่ยมเรียงเป็นแถวคั่นแถวด้วยลายกลีบบัว อุโบสถเป็นอาคารตรีมุข คือ มีหลังคายื่นออกไปเป็นสามด้าน หลังคารูปร่างโค้งมน มีระเบียงพาไลโดยรอบตกแต่งด้วยลวดลาย ศาลาการเปรียญกาญจนาภิเษก กุฏิที่สร้างแบบถาวรอีก 10 กว่าหลัง และสถานที่พยาบาลประจำ (อนามัย)

## อ้างอิง

พระธาตุหนองบัว
หนองบัว
วัดคูเต่า

**วัดคูเต่า** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ทอม อำเภอบางกล่ำ จังหวัดสงขลา มีเนื้อที่ตั้งวัด 15 ไร่ 3 งาน 13 ตารางวา มีที่ธรณีสงฆ์ 1 แปลง เนื้อที่ 16 ไร่ 3 งาน 47 ตารางวา

## ประวัติ
วัดคูเต่าตั้งขึ้นประมาณ พ.ศ. 2299 สร้างมาตั้งแต่สมัยอยุธยาโดยพระอุปัชฌาย์แก้ว ในที่ดินเป็นของนายสร้าง (ไม่ทราบนามสกุล) ซึ่งเป็นชาวจีน เดิมอยู่ที่บ้านหนองหิน ตำบลแม่ทอม ซึ่งปัจจุบันยังมีป่าช้าหนองหินเหลือเป็นหลักฐานอยู่ เนื่องจากรอบ ๆ บริเวณที่ตั้งวัดเดิมเป็นที่ลุ่ม และเป็นที่อาศัยของเต่าเป็นจำนวนมากชาวบ้านจึงเรียกกันว่า **วัดสระเต่า** ต่อมามีชาวจีนเข้ามาอยู่อาศัยอยู่บริเวณสองฟากของคลองอู่ตะเภามากขึ้น จนบริเวณริมน้ำเกิดเป็นหมู่บ้านขึ้น ที่ตั้งเดิมก็สัญจรไม่สะดวกจึงได้ย้ายวัดมา ณ ที่ตั้งปัจจุบัน 

เหตุที่ใช้ชื่อว่า "วัดคูเต่า" เพราะชาวจีนได้เข้ามาทำมาหากินกันมาก ทำสวนส้มจุกกันมาก ชาวบ้านจึงร่วมกันขุดคูขึ้นทางทิศเหนือของวัดที่เชื่อมติดกับลำคลองและขุดยาวไปทางทิศตะวันตก พอให้เรือเล็กแล่นผ่านไปมาได้ในฤดูฝน บริเวณคูนี้มีเต่าอยู่มาก จึงได้เรียกวัดว่า "วัดคูเต่า" วัดคูเต่าได้รับพระราชทานวิสุงคามสีมาเมื่อ พ.ศ. 2433 เขตวิสุงคามสีมา กว้าง 19 เมตร ยาว 32 เมตร ผูกพัทธสีมาประมาณ พ.ศ. 2434

## อาคารเสนาสนะ
อาคารเสนาสนะที่สำคัญ ได้แก่ อุโบสถกว้าง 9 เมตร ยาว 14 เมตร โครงสร้างก่ออิฐถือปูนและล้อมรอบด้วยกำแพงแก้ว มีเจดีย์ทั้ง 4 มุมกำแพง องค์เจดีย์กว้างและยาวองค์ละ 2 เมตร สูง 7 เมตร มีซุ้มประตู 3 ประตู โดยที่ซุ้มประตูก่ออิฐถือปูนขาว ยอดเป็นจัตุรมุขแกะลายกนกและซุ้มสีมาลายกระหนก หน้าบันเป็นรูปพระอินทร์ทรงช้างเอราวัณ พระพรหมทรงหงส์ มีลายกนกและรูปสัตว์ประกอบ ภายในอุโบสถมีจิตรกรรมฝาผนังเล่าเรื่องประวัติพระเวสสันดรชาดก เขียนโดยช่างพื้นบ้านภาคใต้ ประดิษฐานพระประธานหล่อด้วยสัมฤทธิ์ปางสมาธิ อุโบสถวัดคูเต่าได้รับการขึ้นทะเบียนจากกรมศิลปากรณ์ โดยได้มีการปฏิสังขรณ์ใหม่เมื่อ พ.ศ. 2538 

ศาลาการเปรียญเป็นอาคารที่มีลักษณะเป็นโถงยกพื้น หลังคากระเบื้องพื้นบ้านแบบเกาะยอ หน้าบันประดับด้วยลายปูนปั้นสวยงาม เป็นอาคารโรงเรียนสอนปริยัติธรรมแห่งแรกของอำเภอหาดใหญ่ ศาลาที่กล่าวมานี้มี 2 หลัง และมีกุฏิโบราณ 3 หลัง

## อ้างอิง

คูเต่า
หมวดหมู่:โบราณสถานในจังหวัดสงขลา
หมวดหมู่:อำเภอบางกล่ำ
สุดยอดมือสังหารอวตารมาต่างโลก

***สุดยอดมือสังหารอวตารมาต่างโลก*** () เป็นซีรีส์ไลต์โนเวลญี่ปุ่นเขียนโดยรูอิ สึกิโยะ และวาดภาพประกอบโดยเรอา เริ่มเผยแพร่ออนไลน์ในเดือนกรกฎาคม พ.ศ. 2561 ทางเว็บไซต์นิยายสร้างโดยผู้ใช้ โชเซ็ตสึกะ นิ นาโร  ภายหลังสำนักพิมพ์คาโดกาวะโชเต็งได้ลิขสิทธิ์ตีพิมพ์เป็นหนังสือในเครือคาโดกาวะสนีกเกอร์บุงโกะ ตั้งแต่เดือนกุมภาพันธ์ พ.ศ. 2562 ปัจจุบันวางจำหน่ายถึงเล่มที่ 7

ซีรีส์มังงะดัดแปลงวาดภาพโดยฮามาโอะ ซูเมรางิ เผยแพร่ออนไลน์ผ่านเว็บไซต์*ยังเอชอัพ*ของสำนักพิมพ์คาโดกาวะโชเต็งตั้งแต่เดือนมกราคม พ.ศ. 2562 และรวบรวมตีพิมพ์เป็นหนังสือการ์ตูนรวมเล่ม (*[[ทังโกบง]]*) ถึงเล่มที่ 5 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงผลิตโดยสตูดิโอซิลเวอร์ลิงก์และสตูดิโอพาเล็ต ออกอากาศตั้งแต่เดือนตุลาคมถึงธันวาคม พ.ศ. 2564

## ตัวละคร
;
:
:
;
:
:
;
:
:
;
:
:
;
:
: 
;
:
: 
;
:
;
:

## ดูเพิ่ม
* *[[การล้างแค้นของผู้กล้าสายฮีล]]* — อีกหนึ่งซีรีส์ไลต์โนเวลโดยผู้เขียนเดียวกัน

## อ้างอิง

## แหล่งข้อมูลอื่น
* นิยายออนไลน์ ที่ โชเซ็ตสึกะ นิ นาโร 
* เว็บไซต์ทางการของไลต์โนเวล  
* เว็บไซต์ทางการของอนิเมะ  
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2564
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:การ์ตูนญี่ปุ่นแนวต่างโลก
หมวดหมู่:บันเทิงคดีเกี่ยวกับการกลับชาติมาเกิด
หมวดหมู่:ไลต์โนเวล
หมวดหมู่:การ์ตูนญี่ปุ่นแนวเซเน็ง
หมวดหมู่:อนิเมะที่เลื่อนการฉายเนื่องจากการระบาดทั่วของโควิด-19
หมวดหมู่:ฟีนิกซ์ (สำนักพิมพ์)
หมวดหมู่:มิวส์ คอมมิวนิเคชัน
หมวดหมู่:มังงะของสำนักพิมพ์คาโดกาวะโชเต็ง
วัดน้ำลัดวังซาง

**วัดน้ำลัดวังซาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลริมกก อำเภอเมืองเชียงราย จังหวัดเชียงราย ปัจจุบันมี พระครูอาทรรัตนานุรักษ์ วชิรปญโญ จิตติศรี เป็นเจ้าอาวาส ภายในวัดมีพระธาตวังซาง เป็นปูชนียสถานที่สำคัญ

วัดน้ำลัดวังซาง หรือ **วัดน้ำลัด** เริ่มแรกตั้งเป็นสำนักสงฆ์ เดิมชื่อ **วัดกิ่งแก้ว** เนื่องจากคณะศรัทธาที่ได้ร่วมบูรณะปฏิสังขรณ์วัดในยุคแรกเป็นคณะศรัทธาจากวัดพระแก้ว จากนั้นกระทรวงศึกษาธิการประกาศยกสถานะจาก สำนักสงฆ์วัดกิ่งแก้ว มาเป็น "วัดน้ำลัดวังซาง" เมื่อวันที่ 29 มิถุนายน พ.ศ. 2527

พระประธานของวัดพบเมื่อวันที่ 1 พฤษภาคม พ.ศ. 2523 โดยนายจันทร์ ณ เชียงใหม่ และนายสนิท คำมูล ได้จับปลาในแม่น้ำกก เลยสะพานแม่ฟ้าหลวงในปัจจุบัน ตาข่ายไปติดกับเศียรพระพุทธรูปเข้า แต่ไม่สามารถนำขึ้นมาได้ จึงได้อาราธนาพิธีอัญเชิญ ลักษณะเศียรพระพุทธรูปมีลักษณะศิลปะล้านนาปางมารวิชัย แบบเชียงแสนหนึ่ง ล่วงเลยมาสิบปี ประชาชนจึงได้สร้างองค์พระหน้าตักกว้าง 9 ศอก เพื่อรองรับเศียรพระ ทำพิธีพุทธภิเษกเมื่อวันที่ 22 กุมภาพันธ์ พ.ศ. 2534

## อ้างอิง

น้ำลัดวังซาง